ప్రేమకథా చిత్రమ్ 2

ప్రేమకథా చిత్రమ్ 2 2019, ఏప్రిల్ 6న విడుదలైన తెలుగు హర్రర్ కామెడీ సినిమా. ఆర్. సుదర్శన్ రెడ్డి నిర్మాణ సారధ్యంలో హరి కిషన్ దర్శకత్వం వహించిన ఈ చిత్రంలో సుమంత్ అశ్విన్, నందిత శ్వేత జంటగా నటించారు. దాసరి మారుతి నిర్మాతగా జె. ప్రభాకర్ రెడ్డి దర్శకత్వంలో 2013, మే 11న విడుదలైన ప్రేమకథా చిత్రమ్ సినిమాకు ఇది సీక్వెల్ సినిమా. దీని హిందీ లనువాద హక్కులు 1.5 కోట్ల రూపాయలకు అమ్మబడింది.

 కథ 
సుధీర్ (సుమంత్ అశ్విన్), బిందు (సిద్ధి ఇద్నాని) ఇద్దరూ ఒకే కళాశాలో చదువుతుంటారు. గొడవలతో మొదలైన వీరి పరిచయం ప్రేమగా మారుతుంది. నందినిని (నందితా శ్వేత) ప్రేమిస్తున్న సుధీర్, బిందు ప్రేమను తిరస్కరిస్తాడు. దాంతో బిందు ఆత్మహత్య చేసుకుని చనిపోతుంది. కొన్నిరోజుల తరువాత నందిని కోరిక మేరకు ఏకాంతంగా గడిపేందుకు ఊరు చివర ఫామ్ హౌస్‌కి వెళ్తారు. నందినిపై ఒక ఆత్మ ఆవహించి. నందినిని చంపేందుకు ప్రయత్నిస్తుంది. నందినికి పట్టిన దెయ్యం ఎవరో తెలుసుకునే ప్రయత్నంలో సుధీర్ వల్ల పెళ్ళి చెడిపోయిన చిత్ర ఆత్మహత్య చేసుకుందని తెలుసుకుంటాడు. ఆ ఆత్మ ఎవరిది, నందినికి పట్టిన దెయ్యాన్ని ఎలా వదిలించారు అన్నది మిగతా సినిమా.

 నటవర్గం 
 సుమంత్ అశ్విన్ (సుధీర్)
 నందిత శ్వేత (నందు)
 సిద్ధి ఇద్నాని (బిందు)
 ప్రభాస్ శ్రీను
 విద్యుల్లేఖ రామన్
 అపూర్వ
 కృష్ణ తేజ
 ఎన్టివీ సాయి
 అపూర్వ శ్రీనివాసన్

 సాంకేతికవర్గం 
 దర్శకత్వం: హరి కిషన్
 నిర్మాత: ఆర్. సుదర్శన్ రెడ్డి
 రచన: చంద్రశేఖర్
 మాటలు: ఉప్పునూటి గణేష్
 సంగీతం: జీవన్ బాబు
 ఛాయాగ్రహణం: సి. రాంప్రసాద్
 కూర్పు: ఎస్.బి. ఉద్ధవ్
 నిర్మాణ సంస్థ: ఆర్.పి.ఏ. క్రియేషన్స్

పాటలు 

ఈ చిత్రానికి జీవన్ బాబు సంగీతం అందించగా, అనంత శ్రీరాం, కాసర్ల శ్యామ్‌, పూర్ణాచారి పాటలను రాశారు.

మూలాలు 

 ఇతర లంకెలు 


వర్గం:2019 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:తెలుగు భయానక సినిమాలు